
Република Србија                                                                                                                           
ОПШТИНА ВЛАСОТИНЦЕ
ОПШТИНСКА ИЗБОРНА КОМИСИЈА
бр.013-143/2026
16.10.2026.године
В Л А С О Т И Н Ц Е
З А П И С Н И К

               Са 15.седнице Општинске изборне комисије општине Власотинце одржане дана 16.10.2026.године са почетком у 14,45 часова.
              Седницу је отворио председник Комисије Ненад Илић, извинио се присутнима због кратког времена од заказивања до одржавања седнице и констатовао да седници присуствују из сталног састава: заменик председника Марко Стојановић, члан Маринко Ђорђевић, његов заменик Милица Станчић, члан Бојан Краинчанић, његов заменик Стефан Костић, заменик члана Владислав Горуновић и  заменик члана Јелена Тодоровић.
           Седници из проширеног састава присуствују:члан Ивана Рајковић и њен заменик Сања Ристић, заменик члана Јован Станковић, члан Јован Печенковић, члан Ивица Цветковић, члан Срђан Ранђеловић, члан Милан Ранђеловић, заменик члана Александар Величковић,  заменик члана Јелена Костић, члан Душан Палашевић, његов заменик Негослав Јованов.
            Заменик председника констатује да постоји кворум за пуноважан рад и одлучивање.Подсећа заменике да они имају право да гласају само када члан није присутан.         
            Седници присуствује Ивана Станојевић, секретар Општинске Изборне комисије општине Власотинце.Одсутан је Бобан Петровић, заменик секретара ОИК општине Власотинце
          Одсутни су из сталног састава: члан Дејан Чикић, члан Владица Димитријевић, члан Драган Благојевић, његов заменик Иван Јовић, члан Зоран Крстић и његов заменик Душан Пешкић, а из проширеног састава, члан Сокол Станојевић, члан Елизабета Стојковић, њен заменик Бојан Петровић, члан Срђан Николић, његов заменик Дејан Крстић, заменик члана Милорад Поповић, заменик члана Јана Горуновић, члана Милан Благојевић, његов заменик Марија Ристић, заменик члана Сандра Коцановић, заменик члана Милош Митровић, члан Бранислав Пешић, члан Драгиша Миљковић, члан Александар Ђокић и његов заменик Драган Стаменковић.
          Председник Комисије је, сходно члану 17.ст.3.Пословника Општинске изборне комисије општине Власотинце предложио да се усвоји записник са 14.седнице  Општинске изборне комисије општине Власотинце од 14.10.2026.г.
            Председник је питаo да ли неко има примедбе на записник са 14. седнице Општинске изборне комисије општине Власотинце од 14.10.2026.године.
               Пошто није било примедби на записник, председника Комисије је ставио на гласање записник са 14 седнице Општинске изборне комисије општине Власотинце, па је констатовао да је записник усвојен једногласно.
           
          Председник Комисије је питао присутне да ли имају предлоге за измену и допуну предложеног дневног, па како предлога није било, за рад данашње седнице предложио је следећи:
ДНЕВНИ РЕД
             1.Разматрање и доношење Решења о материјалним и другим трошковима везаним за спровођење избора за народне посланике, расписаним за 25. октобар 2026. године
                 2.Разно

             Предложени дневни ред једногласно је прихваћен.
1.ТАЧКА             
             
          Председник Комисије наводи да је потребно да се донесе Решење о материјалним и другим трошковима, везаним за спровођење избора за народне посланике, расписаним за 25.октобар 2026.године.Појашњава да средства из става 1.предложеног решења покривају трошкове набавке горива за превоз изборног материјала пре гласања након примопредаје са изборне комисије на бирачки одбор и превоз  изборног  материјала  после  гласања  у  циљу  примопредаје са бирачких одбора на изборну комисију у укупном  износу од 109.000,00 динара. За превоз бирачког материјала, односно преузимање између координатора и Општинске изборне комисије општине Власотинце, предаја Републичкој изборној комисији, обилазак бирачких мecтa за потребе Општинске изборне комисије потребна су средства у укупном износу од 65.000,00 динара.Наводи да је правни основ за доношење овог решења Одлука о  накнадама, материјалним и другим трошковима за спровођење избора за народне посланике коју је донела Републичка изборна комисија 14.10.2026.године под 02 Број 013-568/26.Истиче да је одредбом члана 2. став 1. Одлуке одређена накнада за набавку канцеларијског материјала у износу од по 3.000,00 динара и горива за превоз изборног материјала у износу до 3.000,00 динара по бирачком месту. Средства за накнаду трошкова Републичка изборна комисија пренеће на наменске подрачуне општинских управа по достављеним копијама рачуна за набавку канцеларијског материјала, односно по решењу локалне изборне комисије о трошковима превоза изборног материјала.Општина Власотинце има 58 бирачких места, а расположива висина средстава за описане намене износи 174.000,00 динара за набавку канцеларијског материјала и 174.000,00 динара за гориво за превоз изборног материјала.
            Председник Комисије је отворио расправу. 
            Пошто се за реч нико није јавио, председник Комисије је закључио расправу и ставио тачку на гласање, па је „ЗА“ гласало 14 чланова, „Против“ нема „Уздржани“ нема.
             Председник Комиисје је констатовао да је Комисија једногласно  донела 

РЕШЕЊА
             о материјалним и другим трошковима везаним за спровођење избора за народне посланике, расписаним за 25. октобар 2026.године, у тексту који је као прилог саставни део овог записника. 
2.ТАЧКА    
            Пошто више није било питања, председник је констатовао да је са овим рад седнице завршен у 15,00 часова.
          Општинска изборна комисија општине Власотинце, дана 16.10.2026.године, 01 број 013-143/2026

     Водио записник
        СЕКРЕТАР, 				             ПРЕДСЕДНИК КОМИСИЈЕ
   Ивана Станојевић                                                            Ненад Илић

